ᱡᱟᱵᱟᱞᱯᱩᱨ ᱦᱚᱱᱚᱛ

ᱡᱟᱵᱟᱞᱯᱩᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱡᱟᱵᱟᱞᱯᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ ᱕,᱑᱙᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾Krishi Vigyan Kendra, Jabalpur  ᱟᱨ ᱦᱚᱲ ᱞᱮᱠᱷᱟ ᱫᱚ ᱒,᱑᱖᱗,᱔᱖᱙ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱣᱟ ᱫᱚ ᱤᱱᱫᱳᱨ ᱦᱚᱱᱚᱛ ᱛᱟᱭᱚᱢ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ ᱾

ᱡᱟᱵᱟᱞᱯᱩᱨ ᱦᱚᱱᱚᱛ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱚᱦᱟᱠᱚᱥᱟᱞ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱱᱚᱨᱢᱟᱫᱟ ᱟᱨ ᱥᱚᱱ ᱨᱮᱱᱟᱜ ᱫᱟᱜ ᱴᱚᱴᱷᱟ ᱛᱟᱞᱟ ᱨᱮ ᱦᱟᱴᱤᱧ ᱟᱠᱟᱱᱟ, ᱟᱫᱚ ᱰᱮᱦᱮᱨ ᱛᱮᱫ ᱱᱟᱨᱢᱟᱫᱟ ᱨᱮᱱᱟᱜ ᱜᱷᱟᱹᱴᱤ ᱵᱷᱤᱛᱤᱨ ᱨᱮ, ᱢᱮᱱᱠᱷᱟᱱ ᱱᱚᱸᱰᱮ ᱥᱟᱝᱢᱟᱨᱢᱟᱨ ᱨᱮᱱᱟᱜ ᱪᱟᱹᱴᱟᱹᱱᱤ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱟᱨ ᱓᱐ ᱯᱷᱤᱴ ᱨᱮᱱᱟᱜ ᱥᱟᱸᱜᱤᱧ ᱨᱮ ᱢᱮᱱᱟᱜ ᱧᱩᱛᱩᱢᱟᱱ ᱜᱷᱟᱴ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱢᱤᱫ ᱪᱟᱹᱴᱟᱹᱱᱤ ᱟᱭᱩᱨᱤᱭᱟᱹ (ᱫᱷᱩᱣᱟᱱ ᱫᱷᱟᱨ, ᱟᱨ ᱢᱤᱥᱴᱤ ᱥᱩᱴ) ᱾ ᱱᱚᱣᱟ ᱨᱮ ᱠᱚᱧᱮᱼᱥᱟᱢᱟᱝ ᱟᱨ ᱮᱛᱚᱢᱼᱯᱟᱪᱮ ᱨᱮ ᱢᱤᱫ ᱡᱤᱞᱤᱧ ᱱᱟᱨᱚᱣ ᱴᱟᱺᱰᱤ ᱢᱮᱱᱟᱜᱼᱟ ᱟᱨ ᱦᱟᱭᱞᱮᱸᱰᱥ ᱤᱫᱤ ᱛᱮ ᱜᱚᱴᱟ ᱯᱟᱥᱛᱟ ᱵᱚᱸᱫᱽ ᱟᱠᱟᱱᱟ ᱾ ᱱᱚᱣᱟ ᱴᱟᱺᱰᱤ, ᱟᱫᱚ ᱱᱟᱨᱢᱟᱫᱟ ᱨᱮᱱᱟᱜ ᱢᱟᱨᱟᱝ ᱜᱷᱟᱴᱤ ᱠᱷᱚᱱ ᱢᱤᱫᱴᱟᱹᱝ ᱰᱤᱥᱟᱥᱴᱟᱨ ᱵᱮᱱᱟᱣ ᱟ, ᱟᱡᱟᱜ ᱯᱟᱪᱮ ᱟᱨ ᱮᱛᱚᱢ ᱥᱮᱫ ᱨᱮ ᱦᱮᱱᱫᱮ ᱠᱚᱴᱚᱱ ᱥᱚᱭᱮᱞ ᱨᱮᱱᱟᱜ ᱢᱤᱫ ᱠᱤᱥᱟᱹᱬ ᱮᱞᱞᱩᱵᱷᱤᱭᱟᱞ ᱰᱮᱯᱚᱥᱤᱛ ᱤᱫᱤ ᱛᱮ ᱫᱟᱯᱟᱞᱟ ᱾ ᱡᱟᱵᱟᱞᱯᱩᱨ ᱥᱚᱦᱚᱨ ᱨᱮ, ᱦᱮᱱᱫᱮ ᱥᱚᱭᱮᱞ ᱠᱚᱴᱚᱱ ᱥᱚᱭᱮᱞ ᱢᱮᱱᱟᱜᱼᱟ, ᱟᱨ ᱟᱴᱮᱫ ᱴᱷᱮᱱ ᱫᱟᱜ ᱯᱩᱨᱟᱹ ᱯᱩᱨᱤ ᱢᱮᱱᱟᱜᱼᱟ, ᱠᱚᱧᱮ ᱟᱨ ᱥᱟᱢᱟᱝ ᱥᱚᱱ ᱜᱟᱰᱟ ᱨᱮᱱᱟᱜ ᱵᱮᱥᱤᱱ, ᱜᱟᱝᱱᱟᱹᱭ ᱟᱨ ᱡᱟᱢᱩᱱᱟ ᱨᱮᱱᱟᱜ ᱢᱤᱫ ᱜᱚᱲᱚᱥᱚᱦᱚᱫ ᱜᱟᱰᱟ, ᱮᱛᱚᱢ ᱟᱨ ᱯᱟᱪᱮ ᱨᱮ ᱱᱟᱨᱢᱟᱫᱟ ᱵᱮᱥᱤᱱ ᱥᱟᱞᱟᱜ ᱢᱮᱱᱟᱭᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱢᱩᱢᱵᱟᱭ ᱠᱷᱚᱱ ᱠᱚᱞᱠᱟᱛᱟ ᱫᱷᱟᱹᱵᱤᱡ ᱢᱩᱬ ᱨᱮᱞ ᱤᱫᱤ ᱛᱮ ᱟᱨ ᱵᱟᱨᱭᱟ ᱮᱴᱟᱜ ᱞᱟᱭᱤᱱ ᱨᱮᱱᱟᱜ ᱪᱟᱸᱜᱟ ᱦᱚᱛᱮᱛᱮ ᱯᱟᱨᱚᱢᱚᱜᱼᱟ ᱱᱚᱣᱟ ᱠᱟᱴᱱᱤ ᱡᱚᱸᱠᱥᱚᱱ ᱨᱮ ᱧᱟᱯᱟᱢᱟ ᱾

ᱚᱛᱱᱚᱜ
ᱦᱚᱱᱚᱛ ᱫᱚ ᱡᱟᱵᱟᱞᱯᱩᱨ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱡᱟᱵᱟᱞᱯᱩᱨ ᱫᱚ 23°10′N 79°57′E / 23.17°N 79.95°E ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱔᱑᱑ ᱢᱤᱴᱚᱨ (᱑᱓᱔᱘ ᱯᱷᱤᱴ) ᱢᱮᱱᱟᱜᱼᱟ

ᱦᱚᱲ ᱮᱞ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱟᱵᱟᱞᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱒,᱔᱖᱓,᱒᱘᱙ ᱢᱮᱱᱟᱜᱼᱟ ᱾ ᱠᱩᱵᱮᱛ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱱᱟᱜ ᱱᱮᱵᱷᱟᱫᱟ ᱥᱟᱞᱟᱜ ᱠᱚ ᱥᱚᱢᱟᱱ ᱜᱮᱭᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱑᱘᱐ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱔᱗᱒ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱒᱒᱐ ᱫᱚᱦᱨᱟ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱔.᱓᱙% ᱛᱟᱦᱮᱸ ᱠᱟᱱᱟ ᱾ᱡᱟᱵᱟᱞᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱒᱕ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱒.᱔᱗% ᱢᱮᱱᱟᱜᱼᱟ ᱾ ᱡᱟᱵᱟᱞᱯᱩᱨ ᱦᱚᱱᱚᱛ ᱨᱮ ᱘᱗.᱖᱕% ᱦᱤᱱᱫᱩ, ᱢᱩᱥᱞᱤᱢ ᱫᱚ ᱘.᱒᱗% ᱟᱨ ᱛᱟᱨᱟ ᱫᱚ ᱡᱮᱭᱱ, ᱥᱤᱠᱷ ᱟᱨ ᱤᱥᱟᱹᱭ ᱢᱮᱱᱟᱜ ᱠᱚᱣᱟ ᱾

ᱯᱟᱹᱨᱥᱤ ᱠᱚ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱦᱚᱱᱚᱛ ᱨᱮ ᱙᱔.᱒᱑% ᱦᱚᱲ ᱫᱚ ᱦᱤᱱᱫᱤ ᱟᱨ ᱑.᱙᱓% ᱦᱚᱲ ᱫᱚ ᱩᱨᱫᱩ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱨᱚᱲ ᱫᱚ ᱵᱟᱜᱷᱮᱞᱠᱷᱚᱸᱰᱤ ᱠᱟᱱᱟ ᱾ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱦᱚᱲ ᱠᱚ ᱨᱚᱲᱮᱫ ᱠᱟᱱ ᱮᱴᱟᱜ ᱯᱟᱹᱨᱥᱤ ᱠᱚ ᱢᱩᱫᱽ ᱨᱮ ᱢᱟᱨᱟᱴᱷᱤ, ᱯᱚᱧᱡᱟᱵᱤ, ᱥᱤᱱᱫᱷᱤ ᱟᱨ ᱵᱟᱸᱜᱽᱞᱟ ᱥᱮᱞᱮᱫ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱵᱟᱞᱯᱩᱨ ᱥᱚᱦᱚᱨ ᱨᱮᱠᱚ ᱨᱚᱲᱼᱟ ᱾

ᱥᱮᱪᱮᱫ
ᱡᱟᱵᱟᱞᱯᱩᱨ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱢᱩᱬ ᱥᱮᱪᱮᱫ ᱛᱟᱞᱢᱟ ᱠᱟᱱᱟ ᱾ ᱡᱟᱵᱟᱞᱯᱩᱨ ᱨᱮ ᱨᱟᱱᱤ ᱫᱩᱨᱜᱟᱵᱟᱛᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱡᱚᱵᱟᱦᱚᱨ ᱞᱟᱞ ᱱᱮᱦᱨᱩ ᱪᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱢᱚᱫᱷᱭᱚ ᱯᱨᱚᱫᱮᱥ ᱯᱟᱥᱩ ᱢᱮᱰᱤᱠᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱢᱮᱰᱤᱠᱟᱞ ᱠᱚᱞᱮᱡᱽ, ᱢᱚᱫᱷᱭᱚ ᱯᱨᱚᱫᱮᱥ ᱟᱭᱩᱨᱵᱷᱮᱫᱤᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱢᱚᱦᱟᱨᱥᱤ ᱢᱚᱦᱮᱥ ᱭᱚᱜᱤ ᱵᱮᱭᱫᱤᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾ ᱡᱟᱵᱟᱞᱯᱩᱨ ᱨᱮ ᱱᱟᱯᱟᱭ ᱥᱮᱪᱮᱫ ᱤᱱᱥᱴᱤᱴᱭᱩᱴ ᱨᱮ ᱥᱚᱨᱠᱟᱨ ᱥᱮᱞᱮᱫ ᱢᱮᱱᱟᱭᱟ ᱾ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ, ᱢᱮᱰᱤᱠᱟᱞ ᱠᱚᱞᱮᱡᱽ, ᱥᱚᱨᱠᱟᱨᱤ ᱮᱢ.ᱮᱪ. ᱠᱚᱞᱮᱡᱽ ᱳᱯᱷ ᱦᱚᱢ ᱥᱟᱬᱮᱥ ᱟᱨ ᱥᱟᱬᱮᱥ, ᱞᱳ ᱠᱚᱞᱮᱡᱽ, ᱯᱚᱥᱴ ᱜᱨᱮᱡᱩᱮᱴ ᱟᱨ ᱵᱷᱤᱛᱤᱨ ᱜᱨᱮᱡᱩᱮᱴ ᱠᱚᱞᱮᱡᱽ ᱾ ᱤᱱᱰᱤᱭᱟᱱ ᱤᱱᱯᱷᱚᱨᱢᱮᱥᱚᱱ ᱴᱮᱪᱱᱚᱞᱚᱡᱤ, ᱰᱤᱡᱟᱭᱤᱱ ᱟᱨ ᱢᱮᱱᱩᱯᱷᱮᱠᱪᱭᱩᱨᱤᱝ ᱤᱱᱥᱴᱤᱴᱭᱩᱴ (IIITDM) ᱡᱟᱵᱟᱞᱯᱩᱨ ᱨᱮᱱᱟᱜ ᱴᱷᱟᱯᱚᱱ ᱡᱟᱱᱩᱣᱟᱨᱤ ᱒᱐᱐᱕ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱤᱱᱥᱴᱤᱴᱭᱩᱴ ᱯᱨᱚᱰᱩᱠᱴ ᱞᱟᱭᱤᱯᱷᱥᱟᱭᱠᱤᱞ ᱢᱮᱱᱮᱡᱽᱢᱮᱸᱴ (ᱯᱤᱮᱠᱮᱢ) ᱨᱮᱱᱟᱜ ᱢᱟᱱᱟᱭᱛᱟ ᱫᱚ ᱫᱷᱤᱭᱟᱱ ᱫᱚᱦᱚ ᱠᱟᱛᱮ ᱥᱮᱪᱮᱫ ᱟᱨ ᱛᱩᱱᱩᱢ ᱞᱟᱹᱜᱤᱫ ᱢᱤᱫ ᱚᱱᱛᱚᱨ ᱰᱤᱥᱠᱤᱯᱞᱤᱱᱟᱨᱤ ᱤᱱᱥᱴᱤᱴᱭᱩᱴ ᱞᱮᱠᱟᱛᱮ ᱠᱟᱹᱢᱤ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Jabalpur District web site

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ